گونئی کره‌لی ۶ یاش‌لی یوتوبر "بورام"، باشکند سئول‌دا ۸ میلیون دلار دگرین‌ده ۵ قات‌لی مۆلک ساتین آلدی.
سی‌ان‌ان‌ده یئر آلان خبره گؤره، ایکی فرق‌لی یوتوب کانالین‌دا ۳۰ میلیون‌دان چوخ تعقیبچی‌سی اولان قیز اوشاغی بورام، عائله‌سی طرفین‌دن قورولان بورام عائله شیرکتی واسطه‌سی ایله سئول‌دا ۸ میلیون دلارلیق ۵ قات‌لی مۆلکون یئنی صاحبی اولدو.
ایچریکلرینی پایلاشدیغی یوتوب کاناللارینین بیرین‌ده ۱۳،۶ میلیون، دیگرین‌ده ایسه ۱۷،۶ میلیون تعقیبچییه صاحب بورامین بعضی ویدئولاری ۳۵۰ میلیون‌دان چوخ ایزلندی.
بورامین آیلیق گلیرینین ۳ میلیون دلار اولدوغو بیلدیریلیر.
فوربسه گؤره، گئچه‌ن ایل ان چوخ گلیر الده ائد‌ن یوتوبر، ۲۲ میلیون دلارلیق قازانجی ایله ۷ یاش‌لی آمریکا وطنداشی راین کاژی اولموشدو.
اوشاقلاری قورویون (سیو دی چیلدیرن) آدلی سیویل توپلوم هؤرگوتو، ۲۰۱۷.جی ایلده بورام ویدئولارینین اوشاق ایزله‌ییجیلرین دویغوسال و اخلاقی گلیشیمینه منفی تأثیر گؤستره‌بیله‌جگینه دایر شیکایتلر آلمیشدی.
هؤرگوت، بورامین آتاسینین پول کیفین‌دن پول اوغورلادیغی و اتومبیل سوردویو بیر ویدئونو پلیسه بیلدیرمیش‌دی.
سئول عائله محکمه‌سی، بورامین آنا آتاسینا، اوشاق استثمارینی اؤنله‌مک آماجی ایله اولوشدورولان مشاوره کورسونو بیتیرمه‌سی جزاسی وئرمیشدی.
